#

**Записник од 32-рата Седница на Совет на Општина Берово**

Одделение за правни и општи работи

Одделение за правни и општи работи

Општина Берово

 **З А П И С Н И К**

 ***Од 32-рата седница на Советот на Општина Берово одржана на ден 20.07.2023 година со почеток во 08:00 часот салата за состаноци при општина Берово*.**

 Седницата ја отвори и со неа раководеше Претседателката на Советот на Општина Берово г-ѓа Марија Буровска.

 Од вкупно 15 Советници на седницата присуствуваа сите 15 Советници и тоа: Марија Буровска, Владо Методиев Стево Суџуковиќ, Славица Фурнаџиска, Емилија Корчовска, Гоце Ружински, Глигорчо Крстовски, Герасим Гриовски, Петар Ружински, Ангела Здравковска, Наташа Ваканска, Викторија Спенџарска Стеен, Виолета Марковска Димовска, Александар Мишовски и Дејан Механџиски.

 На Седницата присуствуваa Градоначалникот на општина Берово Звонко Пекевски и м-р Анита Рунтевски како правна поддршка.

 Претседателката на Совет, Марија Буровска, за работа на 32-рата Седница на Совет на Општина Берово го предложи следниот:

**ПРЕДЛОГ ДНЕВЕН РЕД**

1. Записник од 30-та седница на Совет на Општина Берово;
2. Записник од 31-та седница на Совет на Општина Берово;
3. Годишен план за вработување за 2024 година за Општина Берово;
4. Годишен план за вработување за 2024 година за ОСУ ,,Ацо Русковски”- Берово;
5. Годишен план за вработување за 2024 година за ЈПКР ,,Услуга” – Берово;
6. Предлог О Д Л У К А за распишување на јавен повик за пријавување на заинтересирани лица за избор на членови во Управен одбор во ЈПКР ,,Услуга” – Берово;
7. Предлог О Д Л У К А за формирање на Комисија за селекција за избор на членови во Управен одбор при ЈПКР ,,Услуга” – Берово;
8. Предлог О Д Л У К А за определување на висината на надоместокот на Претседателот и членовите на Управниот одбор, при ЈПКР ,,Услуга” – Берово;
9. Предлог О Д Л У К А за определување на висината на надоместокот на Претседателот и членовите на Надзорниот одбор, при ЈПКР ,,Услуга” – Берово;
10. Годишен извештај за работата на ОСУ ,,Ацо Русковски”- Берово, за учебната 2022/2023 година;
11. Барање за формирање на паралелки со помал број на ученици, за учебната 2023/2024 година во ОСУ ,,Ацо Русковски”- Берово;
12. Барање за формирање на паралелки со помал број на ученици, за учебната 2023/2024 година ООУ ,,Никола Петров Русински”, с. Русиново- Берово;
13. Годишен извештај за работата на ООУ ,,Никола Петров Русински”, с. Русиново- Берово, за учебната 2022/2023 година;
14. Извештај за видови и број на интервенции, од ТППЕ Берово, за второ тромесечие (01.04.2023- 30.06.2023 година);
15. Предлог О Д Л У К А за давање согласност за организирање од страна на Општина Берово, за безплатен превоз за учениците при ОСУ ,,Ацо Русковски”- Берово, за учебната 2023/2024 година;
16. Предлог О Д Л У К А за давање согласност за обезбедување на дизел гориво, за чистење на Колачински и Ормански поток, на територијата на Општина Берово;
17. Предлог О Д Л У К А за утврдување на висината на надоместокот за закуп на тезги и штандови, за самскиот дел на ЕТНО ПЛОШТАД ФЕСТИВАЛОТ 2023 година;
18. Предлог О Д Л У К А за формирање на Комисија за процена на штети од природни непогоди и други несреќи на подрачјето на Општина Берово;
19. Измена на О Д Л У К А Т А за утврдување на режимот на сообраќај во централно градско подрачје, на градот Берово;
20. Советнички иницијативи и прашања;
21. Барања од институции и граѓани.

За збор се јави Градоначалникот Звонко Пекевски и побара дополнување на дневниот ред со 6 нови точки:

1. **Предлог О Д Л У К А за субвенционирање на ЈПКР “Услуга” Берово;**
2. **Предлог Одлука за измена на распоредот на средства во Буџетот на Општина Берово за 2023 година;**
3. **Р Е Ш Е Н И Е за разрешување и именување на преставници на основачот во Училишниот одбор на ОСУ „Ацо Русковски“- Берово;**
4. **Барање согласност за формирање на паралелки со помалку од 20 ученици во ООУ “Дедо Иљо Малешевски” Берово и Подрачните училишта за учебната 2023/2024 година;**
5. **Квартален извештај на Дом на културата “Димитар Беровски” Берово, за втор квартал (01.04.2023- 30.06.2023 година);**
6. **Измена и дополнување на програмата (ЈД, Ј6 и ЈФ) за изградба, реконструкција и одржување на локални патишта и улици во Општина Берово во 2023 година;**

за кои советниците претходно имаат добиено материјали за разгледување, да бидат 20,21,22,23,24 и 25 точка, како и корекција на точка 16 од дневниот ред:

* **Предлог О Д Л У К А за давање согласност за обезбедување на дизел гориво, за чистење на Колачински и Ормански поток, на територијата на Општина Берово;**

Да биде само чистење на Колачински поток, без Ормански поток, па така одлуката би била:

* **Предлог О Д Л У К А за давање согласност за обезбедување на дизел гориво, за чистење на Колачински поток, на територијата на Општина Берово;**

Бидејќи никој од советниците не се јави за збор, се премина на гласање и **со 15 гласа ЗА, НЕМА советници кои гласаа ПРОТИВ, НЕМА ВОЗДРЖАНИ советници** е усвоен следниот:

**ДНЕВЕН РЕД**

1. Записник од 30-та седница на Совет на Општина Берово;
2. Записник од 31-та седница на Совет на Општина Берово;
3. Годишен план за вработување за 2024 година за Општина Берово;
4. Годишен план за вработување за 2024 година за ОСУ ,,Ацо Русковски”- Берово;
5. Годишен план за вработување за 2024 година за ЈПКР ,,Услуга” – Берово;
6. Предлог О Д Л У К А за распишување на јавен повик за пријавување на заинтересирани лица за избор на членови во Управен одбор во ЈПКР ,,Услуга” – Берово;
7. Предлог О Д Л У К А за формирање на Комисија за селекција за избор на членови во Управен одбор при ЈПКР ,,Услуга” – Берово;
8. Предлог О Д Л У К А за определување на висината на надоместокот на Претседателот и членовите на Управниот одбор, при ЈПКР ,,Услуга” – Берово;
9. Предлог О Д Л У К А за определување на висината на надоместокот на Претседателот и членовите на Надзорниот одбор, при ЈПКР ,,Услуга” – Берово;
10. Годишен извештај за работата на ОСУ ,,Ацо Русковски”- Берово, за учебната 2022/2023 година;
11. Барање за формирање на паралелки со помал број на ученици, за учебната 2023/2024 година во ОСУ ,,Ацо Русковски”- Берово;
12. Барање за формирање на паралелки со помал број на ученици, за учебната 2023/2024 година ООУ ,,Никола Петров Русински”, с. Русиново- Берово;
13. Годишен извештај за работата на ООУ ,,Никола Петров Русински”, с. Русиново- Берово, за учебната 2022/2023 година;
14. Извештај за видови и број на интервенции, од ТППЕ Берово, за второ тромесечие (01.04.2023- 30.06.2023 година);
15. Предлог О Д Л У К А за давање согласност за организирање од страна на Општина Берово, за безплатен превоз за учениците при ОСУ ,,Ацо Русковски”- Берово, за учебната 2023/2024 година;
16. Предлог О Д Л У К А за давање согласност за обезбедување на дизел гориво, за чистење на Колачински поток, на територијата на Општина Берово;
17. Предлог О Д Л У К А за утврдување на висината на надоместокот за закуп на тезги и штандови, за самскиот дел на ЕТНО ПЛОШТАД ФЕСТИВАЛОТ 2023 година;
18. Предлог О Д Л У К А за формирање на Комисија за процена на штети од природни непогоди и други несреќи на подрачјето на Општина Берово;
19. Измена на О Д Л У К А Т А за утврдување на режимот на сообраќај во централно градско подрачје, на градот Берово;
20. Предлог О Д Л У К А за субвенционирање на ЈПКР “Услуга” Берово;
21. Предлог Одлука за измена на распоредот на средства во Буџетот на Општина Берово за 2023 година;
22. Р Е Ш Е Н И Е за разрешување и именување на преставници на основачот во Училишниот одбор на ОСУ „Ацо Русковски“- Берово;
23. Барање согласност за формирање на паралелки со помалку од 20 ученици во ООУ “Дедо Иљо Малешевски” Берово и Подрачните училишта за учебната 2023/2024 година;
24. Квартален извештај на Дом на културата “Димитар Беровски” Берово, за втор квартал (01.04.2023- 30.06.2023 година);
25. Измена и дополнување на програмата (ЈД, Ј6 и ЈФ) за изградба, реконструкција и одржување на локални патишта и улици во Општина Берово во 2023 година;
26. Советнички иницијативи и прашања;
27. Барања од институции и граѓани.
28. ***Записник од 30-тата седница на Совет на Општина Берово;***

Претседателката на Совет, Марија Буровска, отвори расправа по дадената точка. Никој од советниците не се јави за збор, па се премина на гласање и **со 15 гласа ЗА, НЕМА советници кои гласаа ПРОТИВ, НЕМА ВОЗДРЖАНИ советници** е усвоен *Записник од 30-тата седница на Совет на Општина Берово;*

1. ***Записник од 31-вата седница на Совет на Општина Берово;***

Претседателката на Совет, Марија Буровска, отвори расправа по дадената точка. Никој од советниците не се јави за збор, па се премина на гласање и **со 15 гласа ЗА, НЕМА советници кои гласаа ПРОТИВ, НЕМА ВОЗДРЖАНИ советници** е усвоен *Записник од 31-вата седница на Совет на Општина Берово;*

1. ***Годишен план за вработување за 2024 година за Општина Берово;***

Претседателот на Совет Марија Буровска, отвори расправа по дадената точка и како претседател на комисијата за јавни дејности истакна дека точката е разгледана на комисија, во планот за вработување согласно систематизацијата на слободни работни места, предвидени се 12 нови вработувања. Комисијата нема забелешки. Никој од советниците не се јави за збор, се премина на гласање и **со 8 гласа ЗА, 7 гласа ПРОТИВ, нема ВОЗДРЖАНИ советници** е усвоен *Годишен план за вработување за 2024 година за Општина Берово;*

1. ***Годишен план за вработување за 2024 година за ОСУ ,,Ацо Русковски”- Берово;***

Претседателот на Совет Марија Буровска, отвори расправа по дадената точка и како претседател на комисијата за јавни дејности истакна дека точката е разгледана на комисија, во планот за вработување е предвидено 1 ново вработување, по основ на пензионирање. Комисијата нема забелешки.

Никој од советниците не се јави за збор па се премина на гласање и **со 6 гласа ЗА, 6 гласа ПРОТИВ, нема ВОЗДРЖАНИ советници (советниците Стево Суџуковиќ, Гоце Ружински и Наташа Ваканска се изземаат од гласање)** не е усвоен *Годишен план за вработување за 2024 година за ОСУ ,,Ацо Русковски”- Берово;*

1. ***Годишен план за вработување за 2024 година за ЈПКР ,,Услуга” – Берово;***

Претседателот на Совет Марија Буровска, отвори расправа по дадената точка и како претседател на комисијата за јавни дејности истакна дека точката е разгледана на комисија, во планот за вработување согласно систематизацијата на слободни работни места, предвидени се 8 нови вработувања, од кои повеќето се испразнети по основ на пензионирање. Комисијата нема забелешки по оваа точка.

Никој од советниците не се јави за збор па се премина на гласање и **со 8 гласа ЗА, 7 гласа ПРОТИВ, нема ВОЗДРЖАНИ советници** е усвоен *Годишен план за вработување за 2024 година за ЈПКР ,,Услуга” – Берово;*

1. ***Предлог О Д Л У К А за распишување на јавен повик за пријавување на заинтересирани лица за избор на членови во Управен одбор во ЈПКР ,,Услуга” – Берово;***

Претседателот на Совет Марија Буровска, отвори расправа по дадената точка и даде збор на Анита Рунтевски, која детално ја објасни постапката и критериумите за избор на членови на Управен одбор на институцијата, која постапка е согласно измените на законот за јавни претпријатија. Пријавените членови за Управниот одбор по пат на селекција ќе ги бира комисија формирана од страна на советот, која што точка е следна за разгледување.

Никој друг од советниците не се јави за збор па се премина на гласање и **со 15 гласа ЗА, нема советници кои гласале ПРОТИВ, нема ВОЗДРЖАНИ советници,** е усвоена *О Д Л У К А за распишување на јавен повик за пријавување на заинтересирани лица за избор на членови во Управен одбор во ЈПКР ,,Услуга” – Берово;*

1. ***Предлог О Д Л У К А за формирање на Комисија за селекција за избор на членови во Управен одбор при ЈПКР ,,Услуга” – Берово;***

Претседателот на Совет Марија Буровска, отвори расправа по дадената точка и како претседател на комисијата за јавни дејности истакна дека точката е разгледана на комисија и ги прочита предожените членови на комисијата на предлог на Градоначалникот, во состав:

 За членови на Комисијата за селекција, на предлог на Градоначалникот на општина Берово, се именуваат следните лица:

1. **м–р Анита Рунтевски** - вработен/а во Општина Берово;
2. **Емилија Ваканска** - вработен/а во Одделение за управување со човечки ресурси при Општина Берово;
3. **м-р Сања Карбинска** - вработен/а во ЈПКР “Услуга” Берово.

 За заменик членови на Комисијата за селекција, на предлог на Градоначалникот на општина Берово се именуваат следните лица:

1. **м-р Биљана Марковска** - вработен/а во Општина Берово;
2. **Благородна Рунтевска** - вработен/а во Одделение за управување со човечки ресурси при Општина Берово;
3. **Александар Шумански** - вработен/а во ЈПКР “Услуга” Берово

Комисијата за селекција на избор на членови во управниот одбор ќе изврши постапка за селекција во две фази:

- административна селекција (завршува најдоцна во рок од 15 дена по истекот на рокот за пријавување на кандидатите) и

- интервју со кандидатите што успешно ја поминале административната селекција (во рок од 10 дена од денот на завршување на административната селекција).

Начинот на бодирање за секоја од фазите на селекција поединечно ќе се врши согласно Правилникот за формата и содржината на јавниот повик, начинот на поднесување на пријавата, обрасците за пријавување, начинот на бодување и селекција на кандидатите и други прашања во врска со спроведувањето на постапката за именување и разрешување на членови на управен, односно надзорен одбор на јавните претпријатија (“Службен Весник на Република Северна Македонија” бр.283/2022). Комисијата врз основа на ранг листата, подготвува и доставува Предлог на кандидати за членови на управниот одбор до Советот на Општина Берово.

Бидејќи никој од советниците не се јави за збор, се премина на гласање и **со 15 гласа ЗА, нема советници кои гласале ПРОТИВ, нема ВОЗДРЖАНИ советници** е усвоена*О Д Л У К А за формирање на Комисија за селекција за избор на членови во Управен одбор при ЈПКР ,,Услуга” – Берово;*

1. ***Предлог О Д Л У К А за определување на висината на надоместокот на Претседателот и членовите на Управниот одбор, при ЈПКР ,,Услуга” – Берово;***

Претседателот на Совет Марија Буровска, отвори расправа по дадената точка и бидејќи точката не е разгледана на комисија за финансирање и ја прочита висината на надоместокот на Претседателот и членовите на Управниот одбор, при ЈПКР ,,Услуга” – Берово, а тоа е 2 500 денари за Претседателот и 2 000 денари за членовите на управен одбор. За збор се јави претседателката на комисијата за финансирање, Славица Фурнаџиска, која даде појаснување дека разликата е во износот за претседателот, заради одговорноста која ја носи функцијата. За збор се јави и советничката Виолета Марковска Димовска, која упати прашање на кој начин се определува висината на надоместокот на претседателот и членовите на управните и надзорните одбори, дали е според правилник или има посебна шема за определување на надоместокот. На ова одговори Анита Рунтевски дека нема шема, тоа е во зависност од расположливите средства на претпријатието, а со измените на законот, износот на надоместок го определува Советот на општината, а не како до сега самиот управен одбор на претпријатието.

 Бидејќи никој друг од советниците не се јави за збор, се премина на гласање и **со 15 гласа ЗА, нема советници кои гласале ПРОТИВ, нема ВОЗДРЖАНИ советници** е усвоена*О Д Л У К А за определување на висината на надоместокот на Претседателот и членовите на Управниот одбор, при ЈПКР ,,Услуга” – Берово;*

1. ***Предлог О Д Л У К А за определување на висината на надоместокот на Претседателот и членовите на Надзорниот одбор, при ЈПКР ,,Услуга” – Берово;***

Претседателот на Совет Марија Буровска, отвори расправа по дадената точка и истакна дека и во оваа одлука исто како и во претходната висината на надоместокот е иста, односно 2 500 денари за Претседателот и 2 000 денари за членовите на надзорен одбор.

Никој од советниците не се јави за збор па се премина на гласање и **со 15 гласа ЗА, нема советници кои гласале ПРОТИВ, нема ВОЗДРЖАНИ советници** е усвоена *О Д Л У К А за определување на висината на надоместокот на Претседателот и членовите на Надзорниот одбор, при ЈПКР ,,Услуга” – Берово;*

1. ***Годишен извештај за работата на ОСУ ,,Ацо Русковски”- Берово, за учебната 2022/2023 година;***

Претседателот на Совет Марија Буровска, отвори расправа по дадената точка и како претседател на комисијата за јавни дејности истакна дека точката е разгледана на комисија, комисијата нема забелешки.

Никој од советниците не се јави за збор па се премина на гласање и **со 12 гласа ЗА, нема советници кои гласале ПРОТИВ, нема ВОЗДРЖАНИ советници (советниците Стево Суџуковиќ, Гоце Ружински и Наташа Ваканска се изземаат од гласање)** е усвоен *Годишен извештај за работата на ОСУ ,,Ацо Русковски”- Берово, за учебната 2022/2023 година;*

1. ***Барање за формирање на паралелки со помал број на ученици, за учебната 2023/2024 година во ОСУ ,,Ацо Русковски”- Берово;***

Претседателот на Совет Марија Буровска, отвори расправа по дадената точка и како претседател на комисијата за јавни дејности истакна дека точката е разгледана на комисија, ова барање и сите други барање од ваков тип се заради намалување на бројот на ученици и во основното и во средното училиште. Комисија нема забелешки. За збор се јави советникот Владо Методиев, кој истакна дека треба да постои лимит колкав треба да биде бројот на ученици во една паралелка, бидејќи со давањето согласност за намалување на бројот на ученици во паралелките, доаѓаме во ситуација да имаме паралелки со 3-4 ученика, наспроти паралелки со поголем број на ученици, и со тоа кадарот останува ист, а не е иста тежината на работа и работни обврски на наставник во паралелка со 3-4 ученика и наставник во паралелка со 20 ученика, а платата е иста.

Бидејќи никој друг од советниците не се јави за збор, се премина на гласање и **со 12 гласа ЗА, нема советници кои гласале ПРОТИВ, нема ВОЗДРЖАНИ советници (советниците Стево Суџуковиќ, Гоце Ружински и Наташа Ваканска се изземаат од гласање)** е усвоено *Барање за формирање на паралелки со помал број на ученици, за учебната 2023/2024 година во ОСУ ,,Ацо Русковски”- Берово;*

1. ***Барање за формирање на паралелки со помал број на ученици, за учебната 2023/2024 година ООУ ,,Никола Петров Русински”, с. Русиново- Берово;***

Претседателот на Совет Марија Буровска, отвори расправа по дадената точка и како претседател на комисијата за јавни дејности истакна дека точката е разгледана на комисија. Комисија нема забелешки.

Никој од советниците не се јави за збор па се премина на гласање и **со 14 гласа ЗА, нема советници кои гласале ПРОТИВ, нема ВОЗДРЖАНИ советници (советничката Наташа Ваканска се иззема од гласање)** е усвоено *Барање за формирање на паралелки со помал број на ученици, за учебната 2023/2024 година ООУ ,,Никола Петров Русински”, с. Русиново- Берово;*

1. ***Годишен извештај за работата на ООУ ,,Никола Петров Русински”, с. Русиново- Берово, за учебната 2022/2023 година;***

Претседателот на Совет Марија Буровска, отвори расправа по дадената точка и како претседател на комисијата за јавни дејности истакна дека точката е разгледана на комисија. Се е дадено во извештајот, сите спроведени и реализирани активности на училиштето. Комисија нема забелешки.

Никој од советниците не се јави за збор па се премина на гласање и **со 14 гласа ЗА, нема советници кои гласале ПРОТИВ, нема ВОЗДРЖАНИ советници (советничката Наташа Ваканска се иззема од гласање)** е усвоен *Годишен извештај за работата на ООУ ,,Никола Петров Русински”, с. Русиново- Берово, за учебната 2022/2023 година;*

1. ***Извештај за видови и број на интервенции, од ТППЕ Берово, за второ тромесечие (01.04.2023- 30.06.2023 година);***

Претседателот на Совет Марија Буровска, отвори расправа по дадената точка и даде збор на претседателот на комисијата за општествени дејности, Герасим Гриовски, кој даде детално објаснување за сите активности на ТППЕ во вториот квартал.

Бидејќи никој од советниците не се јави за збор, се премина на гласање и **со 15 гласа ЗА, нема советници кои гласале ПРОТИВ, нема ВОЗДРЖАНИ советници** е усвоен *Извештај за видови и број на интервенции, од ТППЕ Берово, за второ тромесечие (01.04.2023- 30.06.2023 година);*

1. ***Предлог О Д Л У К А за давање согласност за организирање од страна на Општина Берово, за безплатен превоз за учениците при ОСУ ,,Ацо Русковски”- Берово, за учебната 2023/2024 година;***

Претседателот на Совет Марија Буровска, отвори расправа по дадената точка и даде збор на претседателот на комисијата за финансирање,Славица Фурнаџиска, која истакна дека за ова се расправаше на минатата седница на совет, се однесува на оние ученици кои живеат во следните населени места на територијата на општината Берово, и тоа: Митрашинци, Будинарци ,Мачево и Смојмирово. Превозот на учениците ќе се врши од населеното место до училиштето и обратно, односно во двата правци. За збор се јави советничката Виолета Марковска Димовска која упати прашање дали трошоците за гориво се само за до крајот на календарската година или ќе има потреба и за второто полугодие да се покриваат трошоците за гориво? На ова одговори Градоначалникот Пекевски дека трошоците за гориво од 01.09.2023 до 31.12.2023 година, како и останатите трошоци за целото времетраење на учебната 2023/2024 година се на товар на општината. На товар на ОСУ “Ацо Русковски” Берово ќе бидат единствено трошоците за гориво од 01.01.2024 година до крајот на учебната 2023/2024 година, како и што е наведено во самата одлука. Целта на оваа одлука е минимализирање на трошоците за превоз на учениците, имајќи во предвид дека општината има во сопственост возила со кои може да се врши превозот на учениците.

Бидејќи никој друг од советниците не се јави за збор, се премина на гласање и **со 8 гласа ЗА, 7 гласа ПРОТИВ, нема ВОЗДРЖАНИ советници** е усвоена *О Д Л У К А за давање согласност за организирање од страна на Општина Берово, за безплатен превоз за учениците при ОСУ ,,Ацо Русковски”- Берово, за учебната 2023/2024 година;*

1. ***Предлог О Д Л У К А за давање согласност за обезбедување на дизел гориво, за чистење на Колачински поток, на територијата на Општина Берово;***

Претседателот на Совет Марија Буровска, отвори расправа по дадената точка и даде збор на Градоначалникот Пекевски, кој истакна со оваа одлука Општина Берово ќе ги обезбеди на свој товар и на своја сметка потребните количини на дизел гориво за чистење на Колачински поток, кој се наоѓа на територијата на општина Берово. Од страна на АД Водостопанство на РСМ – Скопје, а за потребите на Општина Берово за чистење на Колачински поток, е одобрено користење на градежна машина – багер, со свој ракувач. Чистењето на потокот, ќе се евидентира во градежна книга/градежен дневник, кој ќе биде оверен од страна на претставник на АД Водостопанство на РСМ - Скопје и од овластен претставник од Општина Берово. Општина Берово преку свој претставник ќе врши надзор над работата и овластено лице кое ќе биде задолжено да води евиденција на потрошеното гориво. За збор се јави советничката Ангела Здравковска која упати прашање и предлог до градоначалникот со ова гориво и механизација да се исчисти и коритото на река Брегалница кај манастирот Св. Богородица. На ова Градоначалникот Пекевски одговори дека во дописот од АД Водостопанство на РСМ – Скопје јасно е наведено дека механизацијата се дава ислкучиво само за чистењето на Колачински поток и не смееме да преземаме никакви други дејствија, а секако коритото на река Брегалница е во надлежност на АД Водостопанство на РСМ – Скопје и нивна е обврската за чистење, но ние како општина немаме можност да им наложиме работни обврски. Овој предлог од советничката Ангела Здравковска како писмена иницијатива може да се достави до АД Водостопанство на РСМ – Скопје.

Бидејќи никој друг од советниците не се јави за збор, се премина на гласање и **со 15 гласа ЗА, нема советници кои гласале ПРОТИВ, нема ВОЗДРЖАНИ советници** е усвоена*О Д Л У К А за давање согласност за обезбедување на дизел гориво, за чистење на Колачински поток, на територијата на Општина Берово;*

1. ***Предлог О Д Л У К А за утврдување на висината на надоместокот за закуп на тезги и штандови, за самскиот дел на ЕТНО ПЛОШТАД ФЕСТИВАЛОТ 2023 година;***

Претседателот на Совет Марија Буровска, отвори расправа по дадената точка и како претседател на комисијата за јавни дејности истакна дека точката е разгледана на комисија, цените за закуп се исти од минатата година и заради запознавање на јавност ги прочита цените за закуп. Советникот Владо Методиев упати прашање дали овие цени се за целиот период додека се одржува Етно плоштад фестивалот или се цени на дневно ниво? На ова беше укажано дека во член 4 од одлуката е наведено дека цените се однесуваат на периодот од 25-28.08.2023 година, односно за време на одржување на Етно плоштад фестивалот. За збор се јави советничката Виолета Марковска Димовска која истакна дека цените за закуп во однос на минатата година се зголемени, а не остануваат исти како што беше спомнато од страна на претседателката на совет. На ова Градоначалникот Пекевски одговори дека заради трендовите на зголемувањето на цените на одредени локации се зголемени и цените, но ова згоелемување е во договор со угостителските објекти во центарот на градот, што е прифатливо за сите.

Бидејќи никој друг од советниците не се јави за збор, се премина на гласање и **со 15 гласа ЗА, нема советници кои гласале ПРОТИВ, нема ВОЗДРЖАНИ советници** е усвоена*О Д Л У К А за утврдување на висината на надоместокот за закуп на тезги и штандови, за самскиот дел на ЕТНО ПЛОШТАД ФЕСТИВАЛОТ 2023 година;*

1. ***Предлог О Д Л У К А за формирање на Комисија за процена на штети од природни непогоди и други несреќи на подрачјето на Општина Берово;***

Претседателот на Совет Марија Буровска, отвори расправа по дадената точка и истакна дека заради неприсуство и оневозможување на работа на комисијата тројца членови од истата е потребно да бидат заменети, односно Марија Фурнаџиска, љупчо Симоновски и Владо Стоиловски се заменуваат со членовите Душко Фуранџиски, Катерина Пармачка и Иван Чичаковски, па така комисијата во полн состав би била:

 1. Катерина Скендерски - претседател

 2. Марија Андовска - член

 3. Зоран Аговски- член

 4. Љупка Стаменковска- ­член

 5. Душко Фуранџиски- член

 6. Катерина Пармачка- член

 7. Иван Чичаковски – член

Со оваа одлука се овластува Градоначалникот на Општина Берово, во зависност од расположливите средства во Буџетот на Општина Берово, да донесе посебно решение за надоместок на членовите на комисијата.

Бидејќи никој од советниците не се јави за збор, се премина на гласање и **со 15 гласа ЗА, нема советници кои гласале ПРОТИВ, нема ВОЗДРЖАНИ советници** е усвоена*О Д Л У К А за формирање на Комисија за процена на штети од природни непогоди и други несреќи на подрачјето на Општина Берово;*

1. ***Измена на О Д Л У К А Т А за утврдување на режимот на сообраќај во централно градско подрачје, на градот Берово;***

Претседателот на Совет Марија Буровска, отвори расправа по дадената точка. Градоначлникот Пекевски истакна дека оваа измена се однесува само на датумот на важност на одлуката, односно 15.07.2023 година се заменува со 01.08.2023 година

Бидејќи никој од советниците не се јави за збор, се премина на гласање и **со 15 гласа ЗА, нема советници кои гласале ПРОТИВ, нема ВОЗДРЖАНИ советници** е усвоена *Измена на О Д Л У К А Т А за утврдување на режимот на сообраќај во централно градско подрачје, на градот Берово;*

1. ***Предлог О Д Л У К А за субвенционирање на ЈПКР “Услуга” Берово;***

Претседателот на Совет Марија Буровска, отвори расправа по дадената точка и даде збор на претседателот на комисијата за финансирање буџет и ЛЕР, Славица Фурнаџиска, која истакна дека за оваа Oдлука се расправаше на минатата седница, се е познато.

Никој од советниците не се јави за збор па се премина на гласање и **со 8 гласа ЗА, 7 гласа ПРОТИВ, нема ВОЗДРЖАНИ советници** е усвоена *О Д Л У К А за субвенционирање на ЈПКР “Услуга” Берово;*

1. ***Предлог Одлука за измена на распоредот на средства во Буџетот на Општина Берово за 2023 година;***

Претседателот на Совет Марија Буровска, отвори расправа по дадената точка и даде збор на претседателот на комисијата за финансирање буџет и ЛЕР, Славица Фурнаџиска, која истакна дека измената се однесува на одлуката за субвенционирање на ЈПКР.

Никој од советниците не се јави за збор па се премина на гласање и **со 8 гласа ЗА, 7 гласа ПРОТИВ, нема ВОЗДРЖАНИ советници** е усвоена *Одлука за измена на распоредот на средства во Буџетот на Општина Берово за 2023 година;;*

1. ***Р Е Ш Е Н И Е за разрешување и именување на преставници на основачот во Училишниот одбор на ОСУ „Ацо Русковски“- Берово;***

Претседателот на Совет Марија Буровска, отвори расправа по дадената точка. На местото на Мерема Голиќ се предложи Александра Зографска за нов член на Училишен одбор во ОСУ „Ацо Русковски“ Берово.

Никој од советниците не се јави за збор па се премина на гласање и **со 12 гласа ЗА, нема советници кои гласале ПРОТИВ, нема ВОЗДРЖАНИ советници (советниците Стево Суџуковиќ, Гоце Ружински и Наташа Ваканска се изземаат од гласање)**  е усвоено *Р Е Ш Е Н И Е за разрешување и именување на преставници на основачот во Училишниот одбор на ОСУ „Ацо Русковски“- Берово;*

1. ***Барање согласност за формирање на паралелки со помалку од 20 ученици во ООУ “Дедо Иљо Малешевски” Берово и Подрачните училишта за учебната 2023/2024 година;***

Претседателот на Совет Марија Буровска, отвори расправа по дадената точка и и како претседател на комисијата за јавни дејности истакна дека точката е разгледана на комисија, и овде се соочуваме со намалување на бројот на ученици,а со тоа подрачните училишта во селата Владимирово и Смојмирово, остануваат без ученици, односно во овие села има само 3-4 ученика, и во договор со нивните родители, за овие ученици ќе биде организиран превоз до централното училиште во Берово, како би се реализирала наставата без проблеми. Па заради тоа се јавува потребата за давање на согласностза формирање на паралелки со помал број на ученици.

Никој од советниците не се јави за збор па се премина на гласање и **со 14 гласа ЗА, нема советници кои гласале ПРОТИВ, нема ВОЗДРЖАНИ советници (советникот Александар Мишовски се иззема од гласање)** е усвоено *Барање согласност за формирање на паралелки со помалку од 20 ученици во ООУ “Дедо Иљо Малешевски” Берово и Подрачните училишта за учебната 2023/2024 година;*

1. ***Квартален извештај на Дом на културата “Димитар Беровски” Берово, за втор квартал (01.04.2023- 30.06.2023 година);***

Претседателот на Совет Марија Буровска, отвори расправа по дадената точка и како претседател на комисијата за јавни дејности истакна дека точката е разгледана на комисија, сите реализирани активности во дадениот период се прикажани во извештајот. Комисијата нема забелешки.

Никој од советниците не се јави за збор па се премина на гласање и **со 14 гласа ЗА, нема советници кои гласале ПРОТИВ, нема ВОЗДРЖАНИ советници (претседателката Марија Буровска се иззема од гласање)** е усвоен *Квартален извештај на Дом на културата “Димитар Беровски” Берово, за втор квартал (01.04.2023- 30.06.2023 година);*

1. ***Измена и дополнување на програмата (ЈД, Ј6 и ЈФ) за изградба, реконструкција и одржување на локални патишта и улици во Општина Берово во 2023 година;***

Претседателот на Совет Марија Буровска, отвори расправа по дадената точка. Градоначлникот Пекевски истакна дека оваа измена се однесува на распишување на постапка за реконструкција на ул.„Киро Фетак“ во Берово.

Бидејќи никој од советниците не се јави за збор, се премина на гласање и **со 15 гласа ЗА, нема советници кои гласале ПРОТИВ, нема ВОЗДРЖАНИ советници** е усвоена *Измена и дополнување на програмата (ЈД, Ј6 и ЈФ) за изградба, реконструкција и одржување на локални патишта и улици во Општина Берово во 2023 година;*

***26. Советнички иницијативи и прашања;***

***1.*** На 32.та Седница на Совет на Општина Берово одржана на 20.07.2023 година, под точка Советнички иницијативи и прашања покрената е И Н И Ц И Ј А Т И В А од Советникот Ангела Здравковска за АД Водостопанство на РСМ – Скопје да даде согласност машината која ја има дадено на користење за потребите на Општина Берово за чистење на Колачински Поток, да се искористи и за чистење на коритото на река Брегалница кај манастирот Успение на Пресвета Богородица во Берово. За истото Општина Берово да обезбеди гориво на свој терет и на своја сметка.

***2.*** Советничката Наташа Ваканска даде забелешка и критика по реакции од жители на с.Русиново дека во детската градинка во Русиново има само еден хигиеничар, кој во моментот користи Годишен одмор, а за него нема обезбедено замена, и со тоа хигиената во објектот на детската градинка во Русиново е на ниско ниво. На оваа забелешка градоначалникот Пекевски истакна дека не е запознаен со овој проблем, но ќе се пристапи кон излез на лице место од страна на општинскиот просветен инспектор, ќе се констатира фактичка состојба и соодветно ќе се реагира.

***3.*** Советничката Виолета Марковска Димовска упати прашање дали за наредната седница на совет би можеле да добиеме информација колку шини се доделени, а колку има останато, бидејќи има реакции од повеќе граѓани дека имаат поднесено барања за доделување на шини, а советот овие барања ги нема добиено за разгледување. На ова градоначалникот Пекевски одговори дека најпрвин комисијата за констатирање на фактичка состојба по однос на барањата за доделување на шини, дава извештај и соодветно мислење, па согласно тоа советот одлучува.

***4.*** Советникот Петар Ружински упати прашање дали комисијата за процена на штети излегува на терен за да утврди фактичка состојба по поднесени барања од граѓаните, бидејќи има реакции од самите граѓани, особено по невремето кое ја зафати нашата општина во текот на месец јуни и штетите предизвикани од него, за да може да се најде начин да се помогне на овие граѓани. На ова градоначалникот Пекевски одговори дека со донесување на новата одлука за формирање на комисија за процена на штети, веќе ќе може непречено да се почне со работа на оваа комисија и да се излезе во пресрет на барањата на граѓаните.

***27. Барања од институции и граѓани.***

***1. Барање од Роза Цикарска од Берово за доделување на финансиски средства за болничко лекување***

 На Роза Цикарска со адреса на живеење на ул. “Дамјан Груев” бр.52 во Берово, и се доделуваат **90.000,00** (деведесет илјади) денари еднократна парична помош за лекување на малолетен член од семејство во странство.

***2. Барање од дом на култура „Димитар Беровски“Берово за доделување на финансиски средства за транспорт на членовите на КУД “Димитар Беровски” од Берово до Будва, Република Црна Гора и назад;***

 На Дом на културата “Димитар Беровски” Берово се доделуваат **40.000,00** (четириесет илјади) денари, како поддршка за плаќање на превоз на учесници, членови на КУД “Димитар Беровски” во Берово, за настап на фестивал во Будва, Република Црна Гора.

 Воедно, Советот на Општина Берово на 32-та Седница одржана на ден 20.07.2023 година под точка 27. Барања од институции и граѓани, во однос на барањата за финансиска поддршка кои ги доставува институцијата до Советот на Општина Берово донесе **З А К Л У Ч О К** дека сите активности за кои Домот на културата “Димитар Беровски” Берово има потреба од финансиска поддршка од Советот на Општина Берово, истите предходно да ги предвиди во Годишниот план/програма за работа на установата, за тековната година.

***3. Барање од Васко Бубевски за доделување на еднократната парична помош;***

 Советот на Општина Берово на 32-та Седница одржана на ден 20.07.2023 година под точка 27. Барања од институции и граѓани, го разгледа барањето за еднократна помош на Васко Бубевски и донесе **З А К Л У Ч О К** декасо оглед на фактот што ставката од Буџетот на општина Берово од која се вршат трансферите на средства за оваа намена е истрошена, сите барања за финансиска поддршка кои до Советот на Општина Берово се доставени за разгледување на 32-та седница да бидат разгледани и по истите да се одлучува повторно на следната 33-та седница на Совет на Општина Берово.

***4. Барање од Зоран Аговски за еднократна финансиска помош за штета причинета од поплава;***

Советот на Општина Берово на 32-та Седница одржана на ден 20.07.2023 година под точка 27. Барања од институции и граѓани, го разгледа барањето за еднократна финансиска помош од Зоран Аговски и донесе **З А К Л У Ч О К** дека со оглед на фактот што ставката од Буџетот на општина Берово од која се вршат трансферите на средства за оваа намена е истрошена, сите барања за финансиска поддршка кои до Советот на Општина Берово се доставени за разгледување на 32-та седница да бидат разгледани и по истите да се одлучува повторно на следната 33-та седница на Совет на Општина Берово.

***5. Барање од Манастир Успение на Пресвета Богородица Берово за еднократна финансиска помош;***

Советот на Општина Берово на 32-та Седница одржана на ден 20.07.2023 година под точка 27. Барања од институции и граѓани, го разгледа барањето за еднократна финансиска помош од Манастир Успение на Пресвета Богородица Беровои донесе **З А К Л У Ч О К** дека со оглед на фактот што ставката од Буџетот на општина Берово од која се вршат трансферите на средства за оваа намена е истрошена, сите барања за финансиска поддршка кои до Советот на Општина Берово се доставени за разгледување на 32-та седница да бидат разгледани и по истите да се одлучува повторно на следната 33-та седница на Совет на Општина Берово.

***6. Барања од ОЈУДГ „23 Август“ Берово за одобрување на средства за набавка на клима уред за Центар за ран детски развој во с.Двориште;***

 Советот на Општина Берово на 32-та Седница одржана на ден 20.07.2023 година под точка 27.Барања од институции и граѓани, го разгледа барањето од ПЈУДГ „23 Август“ Берово за одобрување на средства за набавка на клима уред за Центар за ран детски развој во с.Двориште и донесе **З А К Л У Ч О К** ОЈУДГ “23 Август” Берово да достави известување до Советот на Општина Берово, дали од страна на градинката веќе е извршено плаќање по предметната фактура со Бр.4060 од Терзи Компани ДООЕЛ Струмица.

 Точките на дневен ред се исцрпени и седницата е завршена во 10 часот.

 На крајот од седницата Претседателката Марија Буровска се заблагодари на Советниците за присуството.

 Усвоен со

Бр.09-3131/1

 ­­­­11.08.2023 година

Берово

*Записничар Претседател на Совет*

 *Благородна Рунтевска Марија Буровска*

 *\_\_\_\_\_\_\_\_\_\_\_\_\_\_\_\_\_\_\_\_* М.П. \_\_\_\_\_\_\_\_\_\_\_\_\_\_\_\_\_\_\_

 (*потпис) (потпис)*